**ИЗВОД ИЗ ЗАПИСНИКА**

**са 2. сједнице ОИК-а Вишеград одржане 13.5.2024. године**

**у канцеларији предсједника ОИК-а са почетком у 12.00 часова**

Сједници присуствују Снежана Нешковић, члан и и предсједник ОИК-а, Споменка Гузина и Есед Мухић, чланови ОИК-а.

Сједницом предсједава предсједник ОИК-а Снежана Нешковић, која је констатовала да сједници присуствују сви чланови ОИК-а.

Записник на сједници води Есед Мухић, члан ОИК-а.

За сједницу ОИК-а Вишеград, на приједлог предсједника, са три гласа „за“, без „против“, без „уздржаних“, усвојен је сљедећи:

**ДНЕВНИ РЕД**

1. Усвајање записника са 1. сједнице комисије одржане 27.2.2024. године,
2. Упознавање са дописом ЦИК БиХ, број: 06-1-50-4-68-1/2024, од 6.5.20224. године,
3. Потписивање свечане заклетве.

**Тачка 1.**

Записник са 1. сједнице комисије одржане 27.2.2024. године усвојен је једногласно.

**Тачка 2.**

Општинска изборна комисија упознала се са актом ЦИК БИХ, број: 06-1-50-4-68-1/2024, од 6.5.20224. године, којим ЦИК БИХ подсјећа изборне комисије основних изборних јединица у БиХ да је чланом 2.1. став (3) Изборног закона БиХ („Службени гласник БиХ”, бр. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22, 51/22,67/22 и 24/22) прописано да прије ступања на дужност, сваки појединачни члан изборне комисије и бирачког одбора дужан потписати заклетву чији текст гласи: „Овим се заклињем да ћу вјерно, савјесно и непристрасно обављати додијељене ми дужности и проводити и поштовати Устав и законе Босне и Херцеговине“. Такође, напомиње се да је у члану 15. Упутства о утврђивању квалификација, броју, именовању, обуци и разрјешењу изборних комисија основне изборне јединице у Босни и Херцеговини прописано и то да свечану заклетву на својим сједницама потписују и чланови изборних комисија именовани прије ступања на снагу овог Упутства, те да тако потписану заклетву достављају Централној изборној комисији БиХ. У вези с наведеним позивају се чланови изборних комисија да у року од седам дана од дана пријема предметног дописа потпишу свечане заклетве достављене на обрасцу који се налази у прилогу дописа и доставе их Централној изборној комисији БиХ.

**Тачка 3.**

Након упознавања са горе наведеним сктом ЦИК БиХ чланови општинске изборне комисије Снежана Нешковић, Споменка Гузина и Есед Мухић потписали су свечане заклетве на обрасцу копји је доставио ЦИК БиХ и доставили их Централној изборној комисији БиХ.

Сједница је завршена у 12.30 часова.

 ЗАПИСНИК ВОДИО ПРЕДСЈЕДНИК ОИК

 Есед Мухић Снежана Нешковић